જંબુસર નગરના પૂર્વ વિસ્તારમાં રેલવે સ્ટેશન રોડ ઉપર આવેલ બાલાનગર, પંચશીલ, પ્રભુકૃપા, શ્રીજીકુંજ, પટેલ સોસાયટી વિગેરે સોસાયટીઓ પાસેથી પસાર થતા વરસાદી કાંસની સફાઇ પાલિકા દ્વારા બરાબર નહી કરાતા વરસાદી પાણીનો નિકાલમાં અવરોધ ઊભો થાય તેવી ભિતી હતી અને તેના પરિણામે આ વિસ્તારની સોસાયટીઓના મકાનોમાં વરસાદી પાણી ઘુસી જાય તેવી શક્યતાઓ રહેલી હોય આજરોજ આ વિસ્તારની સોસાયટીના રહીશો નગરપાલિકા ખાતે ધસી ગયા હતા અને ત્યાં હાજર મુખ્ય અધિકારી રાહુલ ઢોડીયા સમક્ષ ઉગ્ર રજૂઆત કરીને પાલિકા દ્વારા પ્રિમોન્સુન કામીગીરી ફક્ત કાગળ ઉપર જ કરવામાં આવી હોવાનો આક્ષેપ કરી વરસાદી કાંસની સફાઇ બરાબર થઇ નથી તેમ જણાવાયું હતું અને મુખ્ય અધિકારી રાહુલ ઢોડીયાને સ્થળ નિરીક્ષણ કરવા આ વિસ્તારના રહીશો સાથે લઇને નીકળ્યા હતા અને રહીશોએ આ વિસ્તારની પરિસ્થિતિથી મુખ્ય અધિકારીને વાકેફ કરી તાકીદે વરસાદી કાંસની સફાઇ કરાવવા માગ કરી હતી.